4. การประกอบธุรกิจของแต่ละสายผลิตภัณฑ์

1.  ลักษณะผลิตภัณฑ์

บริษัทฯ และบริษัทย่อยประกอบธุรกิจพัฒนาอสังหาริมทรัพย์ประเภทที่อยู่อาศัย โดยมีผลิตภัณฑ์หลัก
ได้แก่ การขายที่ดินจัดสรรพร้อมบ้านเดี่ยว ทาวน์เฮาส์และอาคารพาณิชย์ และอาคารชุด
โดยเน้นในด้านตะวันออกเฉียงเหนือของกรุงเทพมหานครเป็นส่วนใหญ่
อีกทั้งยังมีการพัฒนาที่อยู่อาศัยสู่ต่างจังหวัดได้แก่ ระยอง ปทุมธานี ภูเก็ต

2.  โครงการในปัจจุบัน

บริษัทฯดำเนินโครงการโดยแบ่งประเภทสินค้าออกเป็นแนวราบประกอบด้วย บ้านเดี่ยว,บ้านแฝด,
ทาวน์เฮ้าส์และแนวสูง คือ อาคารชุด ดังนี้

ประเภทแนวราบ( บ้านเดี่ยว, ทาวน์เฮ้าส์ ฯลฯ)

บริษัทฯ และบริษัทย่อยเน้นเจาะกลุ่มลูกค้าระดับกลางถึงบน
โดยถ้าเป็นราคาบ้านเดี่ยวจะอยู่ในระดับราคา 3 - 6 ล้านบาท
แต่ถ้าเป็นทาวน์เฮ้าส์หรือบ้านแฝดระดับราคาจะอยู่ที่ 1.5 - 3 ล้านบาท
กลุ่มลูกค้าเป้าหมายจะเป็นลูกค้าที่ต้องการคุณภาพชีวิตและสิ่งแวดล้อมที่ดี
รวมทั้งสิ่งอำนวยความสะดวกที่ครบครัน
เพื่อสนองความต้องการกลุ่มลูกค้าดังกล่าวให้สามารถเป็นเจ้าของบ้านเดี่ยวและคุ้มค่ากับเงินที่จ่ายให้ได้มากที่สุด
(Value for Money) โดยเฉพาะเมื่อเปรียบเทียบกับรูปแบบ
ขนาดและฟังค์ชั่นของบ้านที่อยู่ในทำเลที่ใกล้เคียงกันของผู้ประกอบการรายอื่น

ประเภทแนวสูง( อาคารชุด)

  กลุ่มลูกค้าอาคารชุดปัจจุบันของบริษัทฯ ประกอบด้วย 2 กลุ่มคือ

1.  กลุ่มที่ต้องการพักอาศัยอยู่ในเขตกลางใจเมือง
    และต้องการความเป็นอยู่แบบทันสมัยซึ่งเน้นความสะดวกสบายในการเดินทางและการพักอาศัย
    ดังนั้นการเลือกทำเลที่ตั้งจึงเป็นสิ่งสำคัญที่สุดโดยจะมีกลุ่มลูกค้าที่อยู่ในช่วงระดับกลางถึงบน
    ซึ่งได้แก่ กลุ่มผู้บริหารระดับกลางถึงสูงขององค์กรภาครัฐและเอกชน
    กลุ่มนักธุรกิจชาวต่างชาติที่ทำงานในประเทศ กลุ่มผู้ประกอบอาชีพอิสระ เช่น สถาปนิก วิศวกร
    แพทย์ ตลอดจนเจ้าของกิจการ และนักลงทุน

2.  กลุ่มคนทำงานที่โยกย้ายถิ่นฐานไปทำงานที่เมืองใหญ่ในต่างจังหวัด
    โดยต้องการที่อยู่เป็นของตนเอง ทันสมัย

รายละเอียดโครงการทั้งหมด ณ วันที่ 31 ธันวาคม 2554

[TABLE]

หมายเหตุ โครงการเดอะโคลเวอร์ ทองหล่อ
มีการขายซ้ำอันเกิดจากการขอยกเลิกห้องของลูกค้าเดิมบางราย

โครงการเรือนเจ้าพระยา อยู่ระหว่างปรับโครงสร้างหนี้

โครงการที่รอการพัฒนา

บริษัทฯมีแผนจะพัฒนาโครงการใหม่ในปี 2555 ซึ่งได้มีการศึกษาโครงการไว้แล้ว จำนวน 2
โครงการประกอบด้วย

+---+-------------+----------+--------+---------+--------+------------+
| โ |             | บ        | ที่ตั้งโ   | ประเภท  | มูลค่า   | หมายเหตุ    |
| ค |             | ริษัทที่ดำเน | ครงการ |         | โ      |            |
| ร |             | ินโครงการ |        |         | ครงการ |            |
| ง |             |          |        |         |        |            |
| ก |             |          |        |         |        |            |
| า |             |          |        |         |        |            |
| ร |             |          |        |         |        |            |
+---+-------------+----------+--------+---------+--------+------------+
|   |             |          |        |         | (ล     |            |
|   |             |          |        |         | ้านบาท) |            |
+---+-------------+----------+--------+---------+--------+------------+
| 1 | จี 28        | บมจ      | อ.ป    | อพาร์ตเม | 72.0   | อยู่ร        |
| . |             | .ลิฟวิ่งแลน | ากเกร็ด | ้นท์ให้เช่า |        | ะหว่างจัดหาส |
|   |             | ด์แคปปิตอล | นนทบุรี  |         |        | ถาบันการเงิน |
+---+-------------+----------+--------+---------+--------+------------+
| 2 | พูนสินไพรเวซี่  | ท็อปไลน์   | ลา     | อาค     | 25.0   | -          |
| . |             | ลิฟวิ่ง     | ดกระบัง | ารพาณิชย์ |        |            |
|   |             |          |        |         |        |            |
|   |             |          | กทม.   |         |        |            |
+---+-------------+----------+--------+---------+--------+------------+
|   |             |          |        | รวม     | 97.0   |            |
+---+-------------+----------+--------+---------+--------+------------+

หมายเหตุ : โครงการ พูนสิน ไพรเวซี่ พลัส และ โครงการ จี 28
เลื่อนแผนการเริ่มดำเนินโครงการจากเดิม เดือนตุลาคม 2554

  และเดือนพฤศจิกายน 2554 ตามลำดับ
  เนื่องจากพื้นที่ในหลายจังหวัดของประเทศไทยได้รับผลกระทบจากเหตุการณ์

  มหาอุทกภัย ทำให้ภาวะตลาดอสังหาริมทรัพย์ไม่เอื้ออำนวย

4.2 สรุปภาวะสถานการณ์เศรษฐกิจ และธุรกิจอสังหาริมทรัพย์ปี 2554 และแนวโน้มปี 2555

เศรษฐกิจโลกในปี 2554 IMF คาดว่าขยายตัวร้อยละ 4.0 เศรษฐกิจหลายๆ
ประเทศเผชิญกับปัญหาต่างๆ ไม่ว่าจะเป็นประเทศสหรัฐฯ ที่เริ่มฟื้นตัวจากปัญหาวิกฤตทางการเงิน
แต่ก็ส่งผลให้ประเทศต้องเผชิญกับปํญหาหนี้สาธารณะที่อยู่ในระดับสูง
ปัญหาวิกฤตหนี้สาธารณะของสหภาพยุโรปที่ขณะนี้กำลังลุกลามสู่ประเทศอิตาลี
ซึ่งเป็นประเทศที่มีเศรษฐกิจใหญ่เป็นอันดับ 3 ของยุโรป ส่งผลให้เศรษฐกิจประเทศจีน อินเดีย
รัสเซีย บราซิล และอาเซียนชะลอตัว
นอกจากนี้ประเทศญี่ปุ่นได้รับผลกระทบจากเหตุภัยพิบัติแผ่นดินไหวและสึนามิ
และเหตุการณ์มหาอุทกภัยของประเทศไทยส่งผลกระทบต่อภาคอุตสาหกรรมในหลายๆ ประเทศ เช่น
ญี่ปุ่น สหรัฐฯ โดยเฉพาะในส่วนของอุตสาหกรรมยานยนต์และชิ้นส่วนอิเลคทรอนิกส์ เป็นต้น
เนื่องจากประเทศไทยเป็นฐานการผลตที่สำคัญในอุตสาหกรรมดังกล่าว

สถานการณ์ราคาน้ำมันโลกมีแนวโน้มเพิ่มขึ้นจากต้นปี โดยราคาน้ำมันดิบ (Dubai) เฉลี่ย 11 เดือน
อยู่ที่ 105.76 เหรียญสหรัฐฯต่อบาร์เรล
และมีแนวโน้มเพิ่มขึ้นเนื่องจากความหนาวเย็นที่ทวีความรุนแรงขึ้นในยุโรป
ส่งผลให้ปริมาณความต้องการใช้น้ำมันสำเร็จรูปในช่วงหน้าหนาวเพิ่มมากขึ้น
ปริมาณสำรองน้ำมันสำเร็จรูปคงคลังในปลายปีนี้ จะลดลงค่อนข้างมาก
และส่งผลให้ราคาน้ำมันดิบยังคงอยู่ในระดับที่สูงต่อไป
รวมทั้งเหตุการณ์ความไม่สงบในประเทศอียิปต์สร้างความกังวลต่อตลาด
หากเหตุการณ์รุนแรงขึ้นและยืดเยื้อ
จะส่งผลกระทบต่ออุปทานน้ำมันดิบจากกลุ่มประเทศในตะวันออกกลางที่อาจลดลงได้ Energy
Administration Information (EIA) คาดการณ์ว่าความต้องการใช้น้ำมันในปี 2555
จะขยายตัวในอัตรา 1.25 ล้านบาร์เรลต่อวัน เนื่องจากการชะลอตัวของเศรษฐกิจทั่วโลก
ทำให้อุปสงค์น้ำมันลดลง โดยล่าสุดราคาน้ำมันดิบ NYMEX มีราคาอยู่ที่ 101.28
เหรียญสหรัฐฯต่อบาร์เรล ราคาน้ำมันดิบปรับตัวเพิ่มขึ้นเล็กน้อยจากเดือนก่อนหน้า
ส่วนของเศรษฐกิจไทยในปี 2554 ผลิตภัณฑ์มวลรวมในประเทศ หรือ GDP ในไตรมาสที่ 3 ของปี
2554 ขยายตัวร้อยละ 3.5 ขยายตัวเพิ่มขึ้นจากไตรมาสที่ 2 ของปี 2554 ที่ขยายตัวร้อยละ 2.7
แต่ชะลอตัวลง เมื่อเทียบกับไตรมาสที่ 3 ของปี 2553 ที่ขยายตัวร้อยละ 6.6
โดยปัจจัยที่ทำให้อัตราการขยายตัวเพิ่มขึ้นจากไตรมาสที่ 2 ของปี 2554 คือ
อุปสงค์ต่างประเทศขยายตัวสูงขึ้น ในขณะที่อุปสงค์ในประเทศรวมขยายตัวชะลอลง
โดยการใช้จ่ายเพื่อการอุปโภคบริโภคของครัวเรือนและการลงทุนขยายตัวชะลอลง
ในขณะที่การใช้จ่ายเพื่อการอุปโภคบริโภคของรัฐบาลขยายตัวสูงขึ้นเล็กน้อย
การส่งออกสินค้าขยายตัวสูงขึ้น

สำนักงานคณะกรรมการพัฒนาการเศรษฐกิจและสังคมแห่งชาติ คาดว่าทั้งปี 2554
เศรษฐกิจไทยจะขยายตัวร้อยละ 1.5 เทียบกับในปี 2553 ที่ขยายตัวร้อยละ 7.8
สำหรับการประมาณการแนวโน้มเศรษฐกิจไทยปี 2555 คาดว่าจะขยายตัวร้อยละ 4.5 -5.5
ปรับตัวดีขึ้นจากที่ขยายตัวร้อยละ 1.5 ในปี 2554
โดยมีแรงกระตุ้นทั้งอุปสงค์ภายในประเทศและต่างประเทศ

สำหรับภาคอุตสาหกรรมการผลิตโดยรวม ในช่วงเดือนมกราคมถึงเดือนตุลาคม 2554
ดัชนีผลผลิตอุตสาหกรรมและอัตราการใช้กำลังการผลิตลดลงจากช่วงเดียวกันของปี 2553
โดยมีอุตสาหกรรม Hard Disk Drive และยานยนต์ เป็นอุตสาหกรรมหลักที่ส่งผลให้ดัชนีลดลง
ส่วนการอุปโภคบริโภคภาคเอกชนและการลงทนภาคเอกชน
มีการปรับตัวเพิ่มขึ้นจากช่วงเดียวกันของปี 2553

สถานการณ์การค้าต่างประเทศของปี 2554 ในเดือนมกราคมถึงเดือนตุลาคม 2554 นั้น
การค้าของไทยมีมูลค่าทั้งสิ้น 389,266.9 ล้านเหรียญสหรัฐฯ
มีมูลค่าเพิ่มขึ้นจากช่วงเดียวกันของปีก่อนร้อยละ 25.9 โดยเป็นมูลค่าการส่งออกเท่ากับ
196,768.7 ล้านเหรียญสหรัฐฯ และมูลค่าการนำเข้าเท่ากับ 192,498.1 ล้านเหรียญสหรัฐฯ
ซึ่งเมื่อเทียบกับช่วงเดียวกันของปีก่อน พบว่ามูลค่าการส่งออกเพิ่มขึ้นร้อยละ 22.8
และมูลค่าการนำเข้าเพิ่มขึ้นร้อยละ 29.1 ส่งผลให้ดุลการค้าเกินดุล 4,270.6 ล้านเหรียญสหรัฐฯ
โดยมูลค่าการส่งออกขยายตัวอย่างต่อเนื่องตั้งแต่เดือนมกราคมเป็นต้นมา จนกระทั่งเดือนตุลาคม
มูลค่าการส่งออกชะลอลงมาก เนื่องจากได้รับผลกระทบจากเหตุการณ์มหาอุทกภัยในพื้นที่หลายจังหวัด
และกระทรวงพาณิชย์คาดว่าการส่งอออกทั้งปี 2554 จะขยายตัวรอยละ 15 เมื่อเทียบกับปี2553
คิดเป็นมูลค่าการส่งออกรวมกว่า 220,000 ล้านเหรียญสหรัฐฯ

การลงทุนที่ขอรับการส่งเสริมการลงทุนจาก BOI ในช่วง 9 เดือนแรก
(เดือนมกราคมถึงเดือนกันยายน) ของปี 2554 มีมูลค่า 274,000 ล้านบาท โดยคาดว่าทั้งปี 2554
จะมีมูลค่าการขอรับการส่งเสริมการลงทุนทั้งสิ้น 500,000 ล้านบาทเพิ่มขึ้นเล็กน้อยจากปี 2553
ซึ่งมีมูลค่าการลงทุน 491,100 ล้านบาท เนื่องจากมีกิจการลงทุนขนาดใหญ่เพิ่มขึ้น
เมื่อพิจารณาในหมวดของการเข้ามาลงทุน พบว่าในช่วง 9 เดือนแรกของปี 2554
ประเภทกิจการที่ได้รับส่งเสริมการลงทุนมากที่สุดคือ หมวดบริการและสาธารณูปโภค มีเงินลงทุน
61,300 ล้านบาท รองลงมาคือ หมวดผลิตภัณฑ์โลหะ เครื่องจักรและอุปกรณ์ขนส่ง มีเงินลงทุน
58,100 ล้านบาท หมวดเคมี กระดาษ และพลาสติก มีเงินลงทุน 51,500 ล้านบาท
หมวดเกษตรกรรมและผลิตผลการเกษตร มีเงินลงทุน 43,900 ล้านบาท
หมวดอิเลกทรอนิกส์และเครื่องใช้ไฟ้ฟ้า มีเงินลงทุน 30,000 ล้านบาท หมวดเหมืองแร่ เซรามิกส์
และโลหะ มีเงินลงทุน 18,800 ล้านบาทและอุตสาหกรรมเบา มีเงินลงทุน 10,400 ล้านบาท

ภาพรวมภาวะอุตสาหกรรมไทยปี 2554 จากเหตุการณ์มหาอุทกภัยที่เกิดขึ้น
ส่งผลกระทบต่อเศรษฐกิจไทยในวงกว้าง
ทั้งในด้านการใช้จ่ายภายในประเทศและในด้านการผลิตซึ่งในภาคการผลิตที่สำคัญก็คือ
ภาคอุตสาหกรรม
โดยในด้านการใช้จ่ายภายในประเทศมีแนวโน้มที่การบริโภคภาคเอกชนจะขยายตัวในอัตราชะลอลง
จากการที่การจับจ่ายใช้สอยของประชาชนในพื้นที่ที่ประสบปัญหาอุทกภัยมีการหยุดชะงักลง
ประกอบกับรายได้ที่ลดลงของผู้ใช้แรงงานจากการหยุดการจ้างงานของสถานประกอบการที่ประสบภัย
รวมถึงการสูญเสียรายได้ของเกษตรกรเนื่องจากผลผลิตทางการเกษตรได้รับความเสียหายในวงกว้าง
ล้วนส่งผลกระทบให้การบริโภคภาคเอกชนโดยรวมชะลอตัวลง ในอนาคต
สำหรับผลกระทบต่อการผลิตภาคอุตสาหกรรมคาดว่าจะชะลอตัวลง
โดยเฉพาะในเขตนิคมอุตสาหกรรมของจังหวัดอยุธยาและปทุมธานี
ซึ่งส่วนใหญ่เป็นอุตสาหกรรมผลิตชิ้นส่วนยานยนต์ อิเลกทรอนิกส์ เครื่องใช้ไฟ้ฟ้า
และจะกระทบต่อห่วงโซ่อุปทาน (Supply Chain) ในการผลิตสินค้าที่เกี่ยวเนื่อง
และจะส่งผลให้การส่งออกสินค้าอุตสาหกรรมได้รับผลกระทบโดยตรงจากการหยุดการผลิต
โดยคาดว่าจะทำให้ดัชนีผลผลิตอุตสาหกรรม หรือ MPI (Manufacturing Production Index)
ในไตรมาสที่ 4 ของปี 2554 หดตัวร้อยละ 27.9 เมื่อเทียบกับช่วงเดียวกันของปีก่อน
ซึ่งจะส่งผลให้ผลผลิตอุตสาหกรรมตลอดทั้งปี 2554 หดตัวติดลบร้อยละ 7 - 8
และจากทิศทางดังกล่าว คาดว่าจะส่งผลให้ผลิตภัณฑ์มวลรวม หรือ GDP ของภาคอุตสาหกรรม
(มูลค่า ณ ราคาคงที่) ตลอดทั้งปี 2554 อยู่ในช่วงหดตัวร้อยละ 0.5 หรือ ขยายตัวไม่เกินร้อยละ
1.0

แนวโน้มภาวะเศรษฐกิจอุตสาหกรรมในปี 2555
เศรษฐกิจไทยจะเผชิญกับความท้าทายหลายประการที่สำคัญ คือ (1)
แรงขับเคลื่อนของเศรษฐกิจไทย (2) ความไม่แน่นอนของเศรษฐกิจโลกที่เพิ่มสูงขึ้น
และผลกระทบต่อเศรษฐกิจไทย

ประเด็นแรก เศรษฐกิจไทยในปี 2555
จะมีแรงขับเคลื่อนจากการเร่งการผลิตในหลายสาขาอุตสาหกรรม
รวมถึงอุตสาหกรรมที่เกี่ยวข้องกับการซ่อมแซมถนน อาคารสถานที่และที่พักอาศัย
รวมไปถึงการสั่งซื้อเครื่องจักร อุปกรณ์ ชิ้นส่วนอะไหล่ของโรงงานในนิคมอุตสาหกรรมต่างๆ
เพื่อแทนที่เครื่องจักรและอุปกรณ์ที่ได้รับความเสียหาย

ประเด็นที่ 2 ความไม่แน่นอนของสถานการณ์เศรษฐกิจสหรัฐฯ และกลุ่มยูโรเพิ่มขึ้นมาก ที่เป็นเช่นนี้
เพราะเศรษฐกิจประเทศหลักอย่างสหรัฐฯ และกลุ่มยูโรอ่อนแอลงมาก ในช่วงที่ผ่านมา
และอาจฉุดให้เศรษฐกิจโลกชะลอลงมากกว่าที่เคยคาดไว้ กรณีของเศรษฐกิจสหรัฐฯ
มีปัญหาเชิงโครงสร้าง ทำให้คาดว่าเศรษฐกิจจะขยายตัวในอัตราต่ำเป็นเวลายาวนาน
ช่องทางกระตุ้นจากนโยบายการเงินการคลังมีจำกัดมากขึ้น
ส่วนหนึ่งเพราะต้องลดการใช้จ่ายภาครัฐตามแผนที่ผูกพันไว้

จากประเด็นต่างๆ ข้างต้น คาดว่าดัชนีผลผลิตอุตสาหกรรมปี 2555 จะขยายตัวในช่วงร้อยละ
6.0 - 7.0 ส่วนผลิตภัณฑ์มวลรวม หรือ GDP ของภาคอุตสาหกรรม (มูลค่า ณ ราคาคงที่) ปี
2555 จะขยายตัวในช่วงร้อยละ 5.0 – 6.0

สำหรับภาคอสังหาริมทรัพย์ในปี 2554 เริ่มต้น 1 มกราคม ด้วยเกณฑ์การปล่อยสินเชื่อใหม่ (Loan
to Value Ratio หรือ LTV Ratio) สำหรับที่อยู่อาศัยประเภทห้องชุดคอนโดมิเนียมราคาต่ำกว่า
10 ล้านบาท
จากเกณฑ์เดิมคณะกรรมการนโยบายสถาบันการเงินของธนาคารแห่งประเทศไทยอนุญาตให้สถาบันการเงินปล่อยสินเชื่อได้เต็มมูลค่าเปลี่ยนเป็นให้ปล่อยได้เพียงไม่เกินร้อยละ
90 ของมูลค่า หากสถาบันการเงินปล่อยสินเชื่อห้องชุดคอนโดมิเนียมเกินกว่าเกณฑ์ LTV
หรือเกินกว่าร้อยละ 90 จะต้องมีเงินกองทุนรองรับตามน้ำหนักความเสี่ยง (Risk Weight)
ที่ระดับร้อยละ 75 แทนที่จะเป็นร้อยละ 35 ซึ่งจะทำให้สถาบันการเงินนั้นปล่อยสินเชื่ออื่นได้น้อยลง
(อนึ่ง เกณฑ์ LTV สำหรับห้องชุดคอนโดมิเนียมราคา 10 ล้านบาทขึ้นไป ยังคงเป็นร้อยละ 80
เช่นเดิม และเกณฑ์ LTV สำหรับบ้านแนวราบยังไม่มีการบังคับใช้)

จากหลักเกณฑ์ดังกล่าว บวกกับความร้อนแรงของตลาดคอนโดมิเนียมในปี 2553
ทำให้การเปิดโครงการคอนโดมิเนียมมีจำนวนหน่วยลดลงมากตั้งแต่ต้นปี 2554 อย่างไรก็ตาม
ในช่วงไตรมาสสุดท้ายของปี เมื่อเกิดเหตุการณ์มหาอุทกภัยในเขตกรุงเทพฯและปริมณฑล
ซึ่งทำให้ที่อยู่อาศัยแนวราบจำนวนมากถูกน้ำท่วม
ทั้งบ้านในโครงการจัดสรรและบ้านนอกโครงการจัดสรร
ทำให้เกิดผลทางจิตวิทยาและตลาดห้องชุดคอนโดมิเนียมกลับมาได้รับความสนใจจากผู้บริโภคอีกครั้งหนึ่ง

อัตราดอกเบี้ยนโยบายของธนาคารแห่งประเทศไทย ซึ่งเริ่มปรับขึ้นตั้งแต่เดือนกรกฎาคม 2553
และจบลงที่ร้อยละ 2.0 เมื่อสิ้นปี 2553 ต่อมาในปี 2554 ได้ปรับเพิ่มขึ้นต่อเนื่องอีก 6 ครั้งๆละ
25 Basis Points ตลอดการประชุมคณะกรรมการนโยบายการเงิน 6 ครั้งแรก
ก่อนที่จะคงอัตราดอกเบี้ยนโยบายในการประชุมครั้งที่ 7 เมื่อเดือนตุลาคม
และปรับลดเป็นครั้งแรกในรอบ 2 ปีครึ่ง เมื่อปลายเดือนพฤศจิกายน 2554
ทำให้อัตราดอกเบี้ยนโยบาย ณ สิ้นปี 2554 อยู่ที่ร้อยละ 3.25
เนื่องจากคาดหมายว่าเศรษฐกิจไทยจะชะลอตัวลงมาก
จากเหตุการณ์มหาอุทกภัยและความกังวลเกี่ยวกับเรื่องปัญหาหนี้สาธารณะในหลายประเทศของยุโรป
และปํญหาหนี้สาธารณะที่อยู่ในระดับสูงของประเทศสหรัฐฯ

ความเคลื่อนไหวของอัตราดอกเบี้ยนโยบาย ทำให้ค่าเฉลี่ยของอัตราดอกเบี้ยสินเชื่อที่อยู่อาศัย
ซึ่งคำนวณจากอัตราดอกเบี้ยสินเชื่อที่อยู่อาศัยประเภทลอยตัวของ 6 ธนาคารใหญ่
ขยับขึ้นจากระดับร้อยละ 6.65 เมื่อต้นปี เป็นร้อยละ 7.54 ในไตรมาสสุดท้ายของปี 2554
ขณะที่อัตราดอกเบี้ย MRR เฉลี่ยของ 6 ธนาคารใหญ่ ปรับจากเฉลี่ยร้อยละ7.00 เป็นเฉลี่ยร้อยละ
7.98 ในช่วงเวลาเดียวกัน

อัตราดอกเบี้ยสินเชื่อบ้านที่ไม่ได้ปรับสูงขึ้นมากนัก
เมื่อเทียบกับการปรับขึ้นของอัตราดอกเบี้ยนโยบายจึงไม่เป็นปัจจัยลบมากนักสำหรับตลาดที่อยู่อาศัยในปี
2554 อีกทั้งสถาบันการเงินของภาครัฐ ยังมีโครงการบ้านหลังแรก อัตราดอกเบี้ยร้อยละ 0
ระยะเวลา 2 ปี ตลาดที่อยู่อาศัยจึงยังคงเติบโตได้ โดยเฉพาะในช่วงไตรมาสที่ 2 และไตรมาสที่
3

ยอดสินเชื่อปล่อยใหม่สำหรับที่อยู่อาศัยพุ่งสูงขึ้นในช่วงกลางปี จนกระทั่งก่อนเกิดเหตุการณ์มหาอุทกภัย
โดยในไตรมาสแรก ยอดสินเชื่อบ้านปล่อยใหม่เท่ากับ 82,300 ล้านบาท เพิ่มขึ้นเป็น 99,300
ล้านบาท ในไตรมาส 2 และเพิ่มขึ้นอีกเป็น 111,300 ล้านบาท ในไตรมาส 3 และเมื่อรวม 3
ไตรมาสแรกแล้ว มูลค่าสินเชื่อบ้านปล่อยใหม่รวมกันเท่ากับ 292,900 ล้านบาท
ซึ่งสูงขึ้นประมาณร้อยละ 4 จากยอดรวมใน 3 ไตรมาสแรกของปีก่อนหน้า ทั้งนี้
เนื่องมาจากการแข่งขันของธนาคารพาณิชย์ขนาดใหญ่บางแห่ง
ที่ตั้งเป้าสินเชื่อไว้สูงและมีการให้อัตราดอกเบี้ยจูงใจเพื่อแข่งกับอัตราดอกเบี้ยพิเศษของธนาคารภาครัฐ

ในไตรมาสแรกปี 2554 ศูนย์ข้อมูลอสังหาริมทรัพย์
ได้สำรวจความเชื่อมั่นของผู้ประกอบการธุรกิจพัฒนาที่อยู่อาศัย
พบว่าดัชนีความเชื่อมั่นของผู้ประกอบการธุรกิจพัฒนาที่อยู่อาศัยมีค่าความเชื่อมั่นในภาวะปัจจุบัน
(Current Situation Index) เท่ากับ 51.2 ค่าดัชนีปรับลดลงจากไตรมาสที่ 4 ของปี 2553
ซึ่งดัชนีมีค่าเท่ากับ 55.0 สะท้อนภาพภาวะตลาดอสังหาริมทรัพย์ที่เริ่มชะลอความร้อนแรงลงจากปี
2553 ประกอบกับอุปทานในตลาดมีเพิ่มมากขึ้น
ในช่วงที่ความต้องการที่อยู่อาศัยได้ถูกดูดซับไปค่อนข้างมากแล้วในช่วงปี 2553

ต่อมาในไตรมาส 2 ดัชนีความเชื่อมั่นของผู้ประกอบการธุรกิจพัฒนาที่อยู่อาศัยในภาวะปัจจุบัน
กลับมีค่าปรับขึ้นเป็นเท่ากับ 54.3 ทั้งนี้ ผู้ประกอบการคาดหวังว่าหลังจากผ่านการเลือกตั้งทั่วไปแล้ว
สถานการณ์ทางการเมืองน่าจะดีขึ้น
ประกอบกับนโยบายของหลายพรรคการเมืองต่างให้ความสำคัญกับตลาดที่อยู่อาศัยมากขึ้น
ซึ่งจะส่งผลดีต่อภาคอสังหาริมทรัพย์ ความเชื่อมั่นดังกล่าวยังดีขึ้นอีกในไตรมาส 3
เมื่อค่าดัชนีปรับเพิ่มขึ้นเป็น 56.2 ก่อนที่วิกฤตมหาอุทกภัยจะมาเยือนในไตรมาสสุดท้าย
ซึ่งน่าจะทำให้ค่าดัชนีความเชื่อมั่นกลับทิศทางและปรับลดลงมากในไตรมาสสุดท้าย

วิกฤตมหาอุทกภัยที่เกิดขึ้นส่งผลกระทบค่อนข้างรุนแรง
เนื่องจากเป็นเหตุการณ์ที่ขยายวงกว้างอย่างรวดเร็วครอบคลุมพื้นที่จังหวัดในเขตภาคกลางตอนล่าง
รวมถึงพื้นที่กรุงเทพฯและปริมณฑล ในช่วงไตรมาสสุดท้ายของปี 2554
ทำให้ทั้งผู้บริโภคและผู้ประกอบการได้รับความสูญเสีย และกระทบต่อการซื้อขายในตลาดที่อยู่อาศัย
และความเชื่อมั่นของผู้บริโภคและผู้ประกอบการ ตลาดที่อยู่อาศัยเกิดภาวะสูญญากาศ
โดยผู้ประกอบการชะลอการเปิดโครงการใหม่ และชะลอการก่อสร้างโครงการ
ส่วนผู้บริโภคชะลอการตัดสินใจซื้อและโอนกรรมสิทธิ์

จากเหตุการณ์ดังกล่าว
ก่อให้เกิดความเสียหายต่อทรัพย์สินและที่อยู่อาศัยทรัพย์สินของประชาชนที่ได้รับผลกระทบจำนวนมาก
จากประมาณการเบื้องต้นเมื่อกลางเดือนตุลาคม 2554
คาดประมาณว่ามีหน่วยที่อยู่อาศัยในโครงการจัดสรรแนวราบทั่วทั้งกรุงเทพฯและปริมณฑล
รวมจังหวัดพระนครศรีอยุธยา จะได้รับความเสียหายประมาณ 50,000 หน่วย
ต่อมาได้ปรับเพิ่มขึ้นเป็นประมาณ 65,000 หน่วย เป็น 100,000 หน่วย และเป็น 140,000 หน่วย
ตามลำดับ จนสรุปสุดท้ายที่ตัวเลขบ้านจัดสรรอย่างน้อย 170,000 หน่วย
ที่ถูกน้ำท่วมปานกลางถึงรุนแรง และหากรวมที่อยู่อาศัยนอกโครงการจัดสรรแนวราบด้วย
จะมีหน่วยที่ได้รับความเสียหายประมาณ 1 ล้านหน่วย

ในช่วงระหว่างเกิดเหตุการณ์มหาอุทกภัย ผู้ประกอบการประสบปัญหาการก่อสร้างโครงการใหม่ล่าช้า
เพราะโรงงานผลิตวัสดุก่อสร้างได้รับความเสียหายหรือการผลิตวัสดุก่อสร้างหยุดชะงัก
การขนส่งวัสดุก่อสร้างเป็นไปด้วยความยากลำบาก
หรือวัสดุก่อสร้างบางรายการอาจขาดแคลนหรือมีราคาแพงขึ้นมาก ขาดแคลนบุคลากรและแรงงาน
เนื่องจากบุคลากรและแรงงานไม่สามารถเดินทางมาทำงานได้ตามปกติ นอกจากนั้น
การก่อสร้างโครงการรถไฟฟ้าขนส่งมวลชนในพื้นที่ประสบอุทกภัยยังหยุดชะงักไปด้วย

ในการสำรวจดัชนีความเชื่อมั่นของผู้ประกอบการธุรกิจพัฒนาที่อยู่อาศัยในไตรมาสสุดท้ายของปี 2554
พบว่าค่าดัชนีความเชื่อมั่นในไตรมาสปัจจุบัน
(ซึ่งเปรียบเทียบระหว่างความเชื่อมั่นในไตรมาสที่ทำการสำรวจกับความเชื่อมั่นในไตรมาสก่อน)
มีการปรับลดลงอย่างรุนแรงจนค่าดัชนีเหลือเพียง 37.2 นับเป็นการลดลงรุนแรงและค่าต่ำสุด
ในรอบ 3 ปี หรือตั้งแต่ช่วงที่ประเทศไทยได้รับผลกระทบรุนแรงจากวิกฤตแฮมเบอเกอร์
(Hamburger Crisis) ซึ่งเกิดขึ้นเมื่อประมาณปลายปี 2551)

อย่างไรก็ตาม ในมุมมองระยะยาวไปอีก 6 เดือนข้างหน้า หรือไปถึงประมาณกลางปี 2555
ผู้ประกอบการส่วนใหญ่มีความคาดหวังที่ดีขึ้นมากเมื่อเทียบกับปัจจุบัน
โดยค่าดัชนีความคาดหวังอยู่ที่ระดับ 60.8

ด้านอุปทานในปี 2554 พบว่ามีโครงการที่อยู่อาศัยเปิดใหม่ในเขตกรุงเทพฯและปริมณฑล (นนทบุรี
ปทุมธานี สมุทรปราการ สมุทรสาคร นครปฐม) ประมาณ 340 โครงการ รวมกันประมาณ 84,000
หน่วย ในจำนวนนี้ เป็นโครงการอาคารชุดประมาณ 110 โครงการ รวมประมาณ 44,000 หน่วย
และเป็นโครงการจัดสรรแนวราบประมาณ 230 โครงการ รวมประมาณ 40,000 หน่วย แบ่งเป็น
ประเภททาวน์เฮ้าส์ประมาณ 19,000 หน่วย รองลงมาเป็น บ้านเดี่ยวประมาณ 16,000 หน่วย
ที่เหลือเป็นบ้านแฝดหรืออาคารพาณิชย์

ประมาณการจำนวนหน่วยโอนกรรมสิทธิ์ที่อยู่อาศัย ทั้งที่อยู่อาศัยสร้างขายใหม่และที่อยู่อาศัยมือสอง
ในเขตกรุงเทพฯและปริมณฑล สำหรับทั้งปี 2554 คาดว่าอาจจะลดลงเหลือประมาณ 135,000 -
140,000 หน่วย หรือเท่ากับลดลงร้อยละ 20 - 25 เมื่อเทียบกับปี 2553 ที่มีประมาณ 178,000
หน่วย ขณะเดียวกัน
มูลค่าการโอนกรรมสิทธิ์ทั้งที่อยู่อาศัยสร้างใหม่และที่อยู่อาศัยมือสองในเขตกรุงเทพฯและปริมณฑล
สำหรับทั้งปี 2554 อาจจะลดลงเช่นเดียวกันเหลือประมาณ 300,000 ล้านบาท เมื่อเทียบกับปี
2553 ที่มีประมาณเกือบ 400,000 ล้านบาท หรือเท่ากับลดลงประมาณร้อยละ 26

สำหรับแนวโน้มภาคธุรกิจอสังหาริมทรัพย์ในปี 2555 นั้น
มีทั้งปัจจัยที่เกื้อหนุนและปัจจัยเสี่ยงอีกทั้งอาจมีการเปลี่ยนแปลงพฤติกรรมในหมู่ผู้บริโภคบางส่วน
ที่ได้รับผลกระทบจากเหตุการณ์มหาอุทกภัยที่ผ่านมา
โดยที่อยู่อาศัยประเภทแนวสูงหรือห้องชุดคอนโดมิเนียม
จะเป็นตัวเลือกใหม่ของผู้บริโภคที่ยังมีความหวั่นไหวต่อภัยน้ำท่วม
อาคารชุดตามแนวรถไฟฟ้าขนส่งมวลชนในเขตปริมณฑลที่ไม่ห่างไกลจากเขตเมืองมากนัก
ในบริเวณที่ได้รับผลกระทบจากภัยน้ำท่วมน้อย และอยู่ใกล้เคียงสาธารณูปโภคขนาดใหญ่ เช่น
ห้างค้าปลีกขนาดใหญ่ โรงพยาบาล ถนนสายหลัก ฯลฯ
อาจจะได้รับความนิยมมากขึ้นเมื่อเทียบกับโครงการแนวราบในบริเวณใกล้เคียง
โดยผู้บริโภคจะพิถีพิถันในการเลือกโครงการมากขึ้น
และใช้เวลาพิจารณายาวนานมากขึ้นในการตัดสินใจซื้อที่อยู่อาศัยใหม่ในอนาคต
โดยเฉพาะด้านทำเลที่ตั้งโครงการที่อยู่อาศัย
โดยจะให้ความสำคัญกับระดับความสูงของพื้นที่โครงการและระดับความสูงของเส้นทางสัญจรรอบด้าน
ให้สามารถเดินทางออกสู่ถนนใหญ่สายหลักได้
หรือสามารถเชื่อมต่อรถไฟฟ้าขนส่งมวลชนเพื่อเดินทางสัญจรได้สะดวก

นอกจากนี้ ยังมีผู้บริโภคส่วนหนึ่งที่ต้องการซื้อที่อยู่อาศัยแต่ไม่สามารถซื้อบ้านเดี่ยวได้
เพราะมีงบประมาณจำกัด หรือความสามารถในการหารายได้ลดลง
อาจจะพิจารณาซื้อห้องชุดคอนโดมิเนียมแทนการซื้อทาวน์เฮาส์
หากไม่มั่นใจว่าโครงการแนวราบในทำเลที่ต้องการจะอยู่ในพื้นที่ที่น้ำไม่ท่วมโครงการ อย่างไรก็ตาม
ผู้บริโภคส่วนหนึ่งซึ่งไม่มีรายได้เพียงพออาจจำเป็นต้องเลือกใช้วิธีซ่อมแซมที่อยู่อาศัยเดิมแทน

ผู้ประกอบการที่มีที่ดินรอการพัฒนา (Land Bank) ในบริเวณพื้นที่ประสบอุทกภัย
อาจกระจายความเสี่ยง โดยเปิดโครงการแนวสูงแทนแนวราบในสัดส่วนที่มากขึ้น
หรือดำเนินโครงการในพื้นที่อื่นๆ ซึ่งไม่กระจุกตัว หรือกระจายโครงการออกไปสู่ต่างจังหวัด
ผู้ประกอบการซึ่งไม่มีที่ดินรอการพัฒนา
หรือแปลงที่ดินในความครอบครองในพื้นที่น้ำท่วมหนักอยู่ก่อนแล้ว
มีโอกาสน้อยลงที่จะเปิดโครงการจัดสรรใหม่ในพื้นที่ดังกล่าว
เพราะจะมีหน่วยที่ผู้บริโภคประกาศขายเป็นที่อยู่อาศัยมือสองเพิ่มขึ้น
แต่สำหรับผู้ประกอบการที่มีที่ดินรอการพัฒนา หรือแปลงที่ดินในความครอบครองอยู่ก่อนแล้ว
จะต้องพิจารณาปรับปรุงศักยภาพของแปลงที่ดินให้ดีขึ้น เช่น การถมที่ดินให้มีระดับที่สูงขึ้น
การเสริมความมั่นคงแข็งแรงของแปลงที่ดิน
การจัดเตรียมระบบระบายน้ำภายในและบริเวณรอบแปลงที่ดิน
ก่อนที่ผู้ประกอบการจะพัฒนาโครงการใหม่บนที่ดินแปลงนั้น

ภาวะหยุดชะงักของตลาดที่อยู่อาศัยน่าจะเกิดขึ้นต่อเนื่องตลอดไตรมาสสุดท้ายของปี 2554
ไปจนถึงไตรมาสแรกของปี 2555 แต่อาจเริ่มปรับตัวดีขึ้นได้เล็กน้อยในช่วงไตรมาส 2 ของปี 2555
และหากสามารถผ่านพ้นช่วงกลางปีไปได้ โดยไม่มีปัจจัยความเสี่ยงด้านอุทกภัย เศรษฐกิจ
และการเมืองแล้ว ตลาดที่อยู่อาศัยน่าจะดีขึ้นต่อเนื่องในช่วงครึ่งหลังของปี 2555

  ที่มา : ศูนย์ข้อมูลอสังหาริมทรัพย์ ธนาคารอาคารสงเคราะห์

การจำหน่ายและช่องทางการจำหน่าย

บริษัทฯ
และบริษัทย่อยมีการจำหน่ายสินค้าโดยใช้วิธีการขายตรงผ่านสำนักงานขายประจำโครงการของแต่ละโครงการ
ซึ่งจะมีการแสดงสินค้าตัวอย่างให้ลูกค้าได้เห็นถึงคุณภาพของโครงการ
อีกทั้งงานตกแต่งที่สามารถสร้างบรรยากาศที่ดีสำหรับการขาย
ประกอบกับการส่งเสริมการขายของโครงการเปิดใหม่ผ่านงานแสดงบ้านและที่อยู่อาศัยต่างๆ
นอกจากนั้น บริษัทฯ
และบริษัทย่อยยังมีช่องทางการขายที่เกิดขึ้นจากการแนะนำจากลูกค้าเก่าในโครงการ ซึ่ง
บริษัทฯและบริษัทย่อยเรียกการขายลักษณะนี้ว่า “Friend-get-Friend”

นอกจากนั้น หากบริษัทฯ และบริษัทย่อย ต้องการความเชี่ยวชาญเฉพาะทาง บริษัทฯ
และบริษัทย่อยจะว่าจ้างบริษัทที่ปรึกษาในการทำหน้าที่นั้นโดยเฉพาะ

กลยุทธ์ที่ใช้ในการแข่งขัน

บริษัทฯ และบริษัทย่อยมีกลยุทธ์ต่างๆ เพื่อส่งเสริมการจำหน่ายดังนี้

กลยุทธ์ด้านผลิตภัณฑ์: บริษัทฯ
และบริษัทย่อยให้ความสำคัญอย่างมากกับความพึงพอใจและความคุ้มค่าที่ผู้บริโภค (Value for
Money )ที่จะได้รับ ดังนั้นเราจึงพยายามที่จะคัดสรรคุณภาพที่ดีที่สุดให้กับลูกค้าในทุกๆด้าน
ไม่ว่าจะเป็นวัสดุ สิ่งอำนวยความสะดวก พื้นที่ใช้สอย ความปลอดภัย และ
สาธารณูปโภคภายในโครงการ และ
เพื่อให้ตรงกับความต้องการของผู้อยู่อาศัยและสภาพแวดล้อมของตลาดในทำเลนั้นๆ นอกจากนั้น
บริษัทฯ และบริษัทย่อย
มีนโยบายให้ทีมงานคอยศึกษาและพัฒนาแบบบ้านให้มีรูปแบบและฟังค์ชั่นที่เหมาะสม (Product
Innovation) เพื่อตอบรับกับความต้องการของตลาดที่มีการเปลี่ยนแปลงอย่างต่อเนื่อง

กลยุทธ์ด้านราคา: บริษัทฯ จะกำหนดราคาขายก่อนการเริ่มโครงการ โดยกำหนดจากข้อมูลที่บริษัทฯ
ได้สำรวจของกลุ่มลูกค้าเป้าหมาย คู่แข่งขันในบริเวณใกล้เคียง และต้นทุนการก่อสร้าง
โดยปกติบริษัทฯจะกำหนดราคาตามกำลังซื้อของลูกค้ากลุ่มเป้าหมาย และใกล้เคียงกับคู่แข่งขัน
แต่ยังคงรักษ่าระดับคุณภาพของสินค้าและอัตราการกำไรเป็นสำคัญ
โดยเสนอควบคู่ไปกับรายการส่งเสริมการขาย

กลยุทธ์ด้านโฆษณาประชาสัมพันธ์:
บริษัทฯทำการโฆษณาประชาสัมพันธ์โครงการเพื่อสนับสนุนการขายผ่านสื่อต่างๆ อาทิเช่น ป้ายโฆษณา
ป้ายรายทาง นิตยสาร แผ่นโฆษณา
รวมทั้งการใช้ประโยชน์จากฐานลูกค้าเดิมหรือผู้ที่มาเยี่ยมชมโครงการที่มีอยู่
ซึ่งก่อให้เกิดประสิทธิภาพและประหยัดต้นทุนในการเข้าถึงกลุ่มลูกค้า
โดยกลยุทธ์สื่อโฆษณาประชาสัมพันธ์ของบริษัทฯ คือ
บริษัทฯจะให้ความสำคัญกับป้ายโฆษณาและป้ายรายทางเป็นพิเศษ
เนื่องจากบริษัทฯเห็นว่าความต้องการที่จะซื้อที่อยู่อาศัยในบริเวณนั้นๆ
มาจากกลุ่มลูกค้าที่เป็นผู้รู้จักคุ้นเคยกับพื้นที่ที่โครงการตั้งอยู่ ทั้งนี้
เพื่อดึงดูดให้ลูกค้าเข้ามาติดต่อเยี่ยมชมสถานที่ได้โดยตรง

กลยุทธ์ทางด้านบริการหลังการขาย
บริษัทฯได้จัดตั้งทีมงานขึ้นเพื่อบริการกลุ่มลูกค้าให้ได้รับการดูแลและอำนวยความสะดวกสบายภายหลังการขายอย่างเต็มที่
ตลอดจนการพัฒนาระบบบริหารลูกค้าสัมพันธ์ (Customer Relationship Management (CRM))
อย่างต่อเนื่อง โดยจะคอยติดต่อและแลกเปลี่ยนความคิดเห็นอยู่เป็นระยะ
และจะทำหน้าที่บริหารชุมชนในลักษณะนิติบุคคลบ้านจัดสรร และนิติบุคคลอาคารชุด
เพื่อดูแลความเป็นอยู่ของสมาชิกให้มีความเป็นอยู่ที่ดี

4.3 การจัดหาผลิตภัณฑ์หรือบริการ

4.3.1 การจัดซื้อที่ดินและสินค้า

บริษัทฯ และบริษัทย่อยไม่มีนโยบายสะสมที่ดินเปล่าล่วงหน้าเป็นเวลานาน โดยก่อนที่บริษัทฯ
และบริษัทย่อยจะดำเนินการครอบครองที่ดิน บริษัทฯ
และบริษัทย่อยจะศึกษาความเป็นไปได้ของโครงการ โดยศึกษาสภาวะการณ์ของตลาด การแข่งขัน
ความต้องการของลูกค้า และความเหมาะสมทางการลงทุน
หากมีความเป็นไปได้ในความสำเร็จของโครงการ บริษัทฯ
และบริษัทย่อยจะดำเนินการเจรจาซื้อที่ดินดังกล่าว โดยผ่านทั้งเจ้าของที่ดินโดยตรง
หรือนายหน้าค้าที่ดิน ในราคาที่สมเหตุสมผลกับราคาตลาดและราคาประเมิน

นอกจากที่ดินซึ่งถือว่าเป็นวัตถุดิบของสินค้าแล้ว บริษัทฯ
และบริษัทย่อยยังพิจารณาการลงทุนในโครงการอสังหาริมทรัพย์
ที่คงค้างหรืออยู่ในระหว่างการพิจารณา
ที่สามารถเข้าไปครอบครองและก่อให้เกิดผลตอบแทนในการลงทุนได้อีกทางหนึ่ง

การพัฒนาทุกโครงการของบริษัทฯ และบริษัทย่อย จะได้รับการศึกษาความเป็นไปได้
ทั้งในด้านทำเลที่ตั้ง ข้อจำกัดทางกฎหมาย ความเหมาะสมในด้านการลงทุน
ซึ่งต้องสอดคล้องกับภาวะการตลาดของผู้บริโภค โดยเฉพาะพฤติกรรมการบริโภคของกลุ่มเป้าหมาย
เพื่อให้ได้มาซึ่งสินค้าที่เหมาะสมต่อกลุ่มเป้าหมาย โดยการพัฒนาสินค้า นอกจากบริษัทฯ
และบริษัทย่อยจะพัฒนาเองแล้ว บริษัทฯ และบริษัทย่อยยังได้ใช้บริการการออกแบบจากบริษัทฯ
ผู้ออกแบบ ที่ได้รับการยอมรับ ทั้งนี้ขึ้นอยู่กับประเภทสินค้า และกลุ่มเป้าหมาย

4.3.2 วัสดุก่อสร้าง

วัสดุก่อสร้างในการดำเนินงานของบริษัทฯ เช่น เหล็กเส้น ปูนซีเมนต์ กระเบื้องปูพื้น
กระเบื้องหลังคา ไม้พื้น และอื่นๆ โดยบริษัทฯ มีนโยบายที่จะใช้วัสดุที่มีคุณภาพที่ดี คงทน แข็งแรง
ตามมาตรฐานอุตสาหกรรม ช่วยในการประหยัดพลังงาน
และรักษาสิ่งแวดล้อมเพื่อให้ได้ผลิตภัณฑ์ที่มีคุณภาพต่อชุมชนต่อไป

บริษัทฯ และบริษัทย่อยจัดหาวัสดุก่อสร้างโดย 3 วิธี

ติดต่อโดยตรงกับบริษัทผู้ผลิต โดยผ่านฝ่ายจัดซื้อของบริษัท

ติดต่อบริษัทผู้ผลิตโดยผ่านตัวแทนจำหน่าย

มอบหมายให้ผู้รับเหมาก่อสร้างเป็นผู้ติดต่อ

บริษัทฯ และบริษัทย่อยจะสั่งซื้อวัสดุก่อสร้างเท่าที่ทางฝ่ายก่อสร้างทำรายการให้
ไม่มีการเก็บเป็นสินค้าคงเหลือ เนื่องจากทางบริษัทไม่มีพื้นที่เก็บสินค้าได้เป็นจำนวนมาก

4.3.3 ผู้รับเหมาก่อสร้าง

บริษัทฯ และบริษัทย่อยมีนโยบายที่ยังคงติดต่อใช้งานกับผู้รับเหมารายเดิมที่มีคุณภาพที่ดี
รวมทั้งได้ดำเนินการจัดหาผู้รับเหมารายใหม่ ที่มีคุณสมบัติตรงตามที่บริษัทฯกำหนด
และเลือกเน้นเฉพาะผู้รับเหมาที่มีผลงานที่ผ่านมาให้อยู่ในขอบข่ายที่ทางบริษัทฯได้กำหนดไว้
และผ่านการพิจารณาจากอนุกรรมการจัดซื้อจัดจ้าง

4.3.4 ผลกระทบต่อสิ่งแวดล้อม

บริษัทฯ และบริษัทย่อยปฎิบัติตามข้อกำหนดที่เกี่ยวข้องกับผลกระทบต่อสิ่งแวดล้อมอย่างเคร่งครัด
เช่นทำการศึกษาผลกระทบสิ่งแวดล้อมต่อสำนักงานสิ่งแวดล้อม ติดตั้งแผงกันฝุ่นละออง
ไม่ทำงานและส่งเสียงดังในเวลากลางคืน เป็นต้น
เพื่อให้ดำรงไว้ซึ่งสภาพแวดล้อมของโครงการและชุมชนโดยรอบ
ให้มีสภาพทางกายภาพที่สวยงามอยู่เสมอ

4.3.5 ปัญหาเกี่ยวกับการดำเนินโครงการ

เนื่องจากในบางครั้งบริษัทฯและบริษัทย่อยประสบปัญหาเกี่ยวกับการไม่สามารถส่งมอบโครงการได้ตามระยะเวลาที่กำหนด
ทั้งนี้มาจากสาเหตุ ดังนี้

1. เกิดจากปัจจัยสภาพแวดล้อมที่ไม่สามารถควบคุมได้ เช่น ดิน ฟ้า อากาศ ไม่อำนวย
ทำให้การก่อสร้างล่าช้า

2. วัสดุก่อสร้างบางประเภทขาดแคลน ซึ่งผู้รับเหมาจัดหาวัสดุอื่นที่มีคุณสมบัติเหมือนกันทดแทน

3. ลูกค้าแจ้งให้ต่อเติมเพิ่มเติมจากแบบบ้านมาตราฐาน

4.4 งานที่ยังไม่ได้ส่งมอบ

ณ วันที่ 31 ธันวาคม 2554 บริษัทฯ และบริษัทย่อย มีบ้านในโครงการมีการจองแล้ว
และรอส่งมอบจำนวน

3 โครงการ ซึ่งมีมูลค่ารวมประมาณ 246.10 ล้านบาท ดังนี้

+------------------+------------------+----------+--------------------+
| โครงการ          | จ                | มูลค่า     | คาดว่าส่งมอบได้       |
|                  | ำนวนหน่วยที่มีการจอง |          |                    |
|                  | และรอส่งมอบ       | (ล้านบาท) |                    |
+------------------+------------------+----------+--------------------+
| ลิฟวิ่ง นารา รังสิต   | 1                | 3.10     | พฤษภาคม 2555       |
| เฟส 2            |                  |          |                    |
+------------------+------------------+----------+--------------------+
| เดอะ โคลเวอร์     | 11               | 40.00    | มิถุนายน 2555        |
| ทองหล่อ           |                  |          |                    |
+------------------+------------------+----------+--------------------+
| เดอะ โคลเวอร์     | 77               | 203.00   | ธันวาคม 2555        |
| ภูเก็ต             |                  |          |                    |
+------------------+------------------+----------+--------------------+
| รวม              | 45               | 246.10   |                    |
+------------------+------------------+----------+--------------------+

หมายเหตุ: มูลค่าแสดงมูลค่าขายตามจำนวนยูนิต (ยังมิได้หักเงินจอง)